open-index/open-wikipedia-markdown huggingface dataset:
Weiwang 306

**Weiwang 306** הוא מיניוואן מתוצרת יצרנית הרכב הסינית **Weiwang** (שיתוף פעולה (joint venture) בין "Beijing Auto" ו-"Yinxiang Group" ), חברת בת של **[[BAIC Group]]** (שם רשמי: **Beijing Automotive Industry Holding Co., Ltd**, שם בסינית: **北京汽车工业控股有限责任公司**) אשר מיוצר משנת 2011 ועד היום.

## דגמי "Weiwang 306"
* "MT Base 1.3" - מחיר היחידה 36,800 רנמינבי.
* "1.3 MT Standard" - מחיר היחידה 40,800 רנמינבי.
* "1.3 MT Luxury" - מחיר היחידה 45,800 רנמינבי.

## "Weiwang 306"

* דגמי "Weiwang 306" שווקו מאפריל 2011.
* 5 דלתות.
* מנועי בנזין: 1.0 ליטר, 1.3 ליטר.
* מנוע מרכזי.
* הנעה אחורית.
* נפח תא מטען - 5.01 מ"ר.
* דגמי "Weiwang 306" משמשים כניידות משטרה בבייג'ינג.
* דלתות צד אחוריות - דלתות הזזה.
* 3 שורות מושבים - 7/8 מושבים.
* צמיגים - 175/70 R14.
* אחריות יצרן: 3 שנים / 60,000 ק"מ.
* מחיר היחידה עמד על 36,800-45,800 רנמינבי (שנת 2011, בסין).

## תמונות

קובץ:Weiwang 306 4 China 2016-04-09.jpg | דגם "Weiwang 306"
קובץ: Weiwang 306 China 2014-04-28.jpg  | דגם "Weiwang 306"
קובץ:Weiwang 306 China 2015-04-06.jpg | דגם "Weiwang 306"
קובץ: Weiwang 306 rear.jpg| דגם "Weiwang 306"
קובץ:Weiwang 306 2 China 2014-04-28.jpg | דגם "Weiwang 306"


## ראו גם
* מיניוואן
* Weiwang M20

## קישורים חיצוניים

## הערות שוליים

קטגוריה:דגמי מכוניות שהושקו ב-2011
קטגוריה:מיניוואנים
קטגוריה:כלי רכב המיוצרים בסין
קטגוריה:מכוניות מנוע מרכזי
דוקטור אגמן

**דוקטור אייבו רובוטניק** (באנגלית: **Doctor Ivo Robotnik**), הידוע יותר בכינויו **דוקטור אגמן** (באנגלית: **Doctor Eggman**), הוא דמות בדיונית והאנטגוניסט הראשי בסדרת משחקי הווידאו "סוניק הקיפוד" של חברת סגה. דוקטור אגמן הוא מדען מטורף ואויבו המושבע של סוניק הקיפוד. הדמות נוצרה על ידי נאוטו אושימה, שיצר אותו כאחת מהאפשרויות לעיצוב הקמע החדש של החברה.

דוקטור אגמן הופיע כמעט בכל משחקי הווידאו בסדרת "סוניק הקיפוד" מאז הופעתו הראשונה ב-1991, ובנטסף לכך הופיע גם בחוברות קומיקס, בסדרות טלוויזיה ובסדרת סרטי קולנוע המבוססים על סדרת המשחקים.

## פיתוח
בשנת 1990 ערך האייאו נאקאיימה, הנשיא לשעבר של חברת המשחקים סגה, תחרות שמטרתה לקבוע מי יהיה הקמע של החברה. לתחרות הוגשו מספר הצעות, בהן קנגורו, ארנב, ארמדיל, קיפוד, וסקיצה של תאודור רוזוולט בפיג'מה. הקיפוד ניצח, והפך לסוניק, ואילו הסקיצה של רוזוולט שימשה בסיס לדמותו של אגמן.

## אפיון דמות
דוקטור אגמן מאופיין באובססיה כלפי סוניק וחבריו. יצוגו במשחקים לרוב ילווה ברובוטים בדמותו. בהשוואה לסוניק הוא מגושם ואיטי מה שמייצר ניגוד  לסוניק המהיר.

## חיים אישיים
דוקטור אגמן גר במעבדה שנמצאת בעולמו של סוניק, יחד עם שני עוזריו הרובוטים, אורבוט וקיובוט (בסדרה "סוניק X", עוזריו הם בוקו ודקו, רובוטים מסוג אחר, אשר אינם מופיעים בסדרת הסרטים).

## קישורים חיצוניים

קטגוריה:סוניק הקיפוד: דמויות
קטגוריה:מדענים מטורפים בדיוניים
אגמן
מלחמת אסא והכושים

**אסא והכושים** היא מלחמה המתוארת בתנ"ך בין זרח הכושי ובין אסא מלך יהודה. היא מתוארת ב, אולם אינה נזכרת כלל בספר מלכים.

## זיהוי הכושים
יש מהפרשנים שזיהו את הכושים עם הנובים שנמצאים כיום באזור סודאן. לעומתם, פרשנים אחרים טוענים כי הכושים הם שבט של אנשים שישבו דרומית לשבט יהודה, ודרומית לפלשתים, וכן צפונית למצרים, שלפי חלק מהפרשנים הייתה היא שבאה עם זרח הכושי למלחמה, משום שהוא היה פרעה מלך מצרים באותה תקופה. יש אומרים שהכושים כאן מתייחס לשבט מדיני בשם כושן, תמיכה לדעה זו היא שבמלכים מוזכרים כושים היושבים ליד הערבים, ומכך שייתכן שציפורה המדיינית משבט כושן, נקראת כושית. יש מהחוקרים המזהים את זרח הכושי עם הפרעה מלך מצרים אוסורכון הראשון,  מהשושלת הלובית.

## מהלך המלחמה
ממלכת יהודה הייתה בתקופה זו נתונה לאיומים מתמידים מצד כוחות חיצוניים, בעיקר מן הדרום. זרח הכושי פלש מדרום והגיע עד לסביבות מרֵשה.

לצבא אסא היו 300,000 חיילים משבט יהודה ו-280,000 משבט בנימין, שבט בנימין היה באותה תקופה חזק, והיו לו גם קשתים מיומנים, משום שלאולם שהיה משבט בנימין נולדו בנים שהיו קשתים. לזרח הכושי, שלפי פרשנים רבים היה באותו זמן מלך מצרים, היו מיליון חיילים ו-300 מרכבות, והם נלחמו בגיא צפתה למרשה שהיא גיא הנצפה ממרשה. תרגום השבעים, לעומת זאת, גורס "בגיא צפונה למרשה", ולפי פירוש זה התכוון זרח לחדור לתחום יהודה בדרך העולה אל חברון.

כמתואר בתנ"ך, אסא התפלל לפני אלוהים ואמר לו כי הוא יכול להצילם מהכושים, אף על פי ששבטי יהודה ובנימין היו קטנים ביחס לגודל הצבא של הכושים. ניצח צבא יהודה את כוש ולקח משם שלל רב, וכן לקח צאן ובקר, ויחד עם שלל זה חזר לירושלים.

יוחנן אהרוני מייחס את שרידי החורבן בתל באר שבע, המיוחסים ל, להתקפתו של זרח הכושי.

## לאחר המלחמה
לאחר ניצחון המלחמה, אמר עזריהו בן עודד לאסא שניצחון המלחמה בכושים הוא בזכות אמונתם באלוהים ורק אם ישמעו לו יוכלו להמשיך להתחזק. אך אם לא ישמעו בקולו, ימשיכו עמים שונים להילחם בהם, וללא מושיע. אחרי ששמע אסא את דברי הנביא, החליט לשבר את כל העבודה זרה שהייתה באותו זמן בארץ יהודה, כל יהודה ומרבית מישראל הביאו קרבנות לה' וחידשו עמו את הברית, בשבועה בקול גדול ובתרועת חצוצרות ושופרות.

## השוואה לקרבות אחרים
ניתן לראות דפוס אסטרטגי-גאוגרפי דומה בין מלחמת אסא והכושים במרשה, לבין פלישת הצבא המצרי במלחמת השחרור והגעתו לאזור מרשה, וכיבוש צה"ל את  משטרת בית ג'וברין ליד מרשה ועל ידי כך בלימת התקדמות הצבא המצרי לכיוון ירושלים, בסוף מבצע יואב.

## הערכת מקור הסיפור
ייתכן שהמקור לסיפור זה בספר דברי הימים היה מחזור סיפורי הנביאים, ששימשו עבור עורך דברי הימים כמקורות נוספים על ספר מלכים, וזאת משום שבהמשך מופיעים דברי הנביא עזריהו בן עודד.

לדעת נדב נאמן, למחבר דברי הימים (לא לפני המאה ה-4 לפנה"ס) הגיע טקסט קדום, שבו סופר על ניצחונו הגדול של אסא, אולם מאחר שהמונח "כושים", כמציין קבוצות רועים-נוודים, כבר לא הובן על ידו, הוא סבר שמדובר במסע צבאי מצרי ולכן תיאר מדמיונו צבא של מעצמה, ואת התיאור המעובד, שכלל גם עזרה אלוהית, שיבץ במסגרת תיאור שלטונו של אסא וייחס אותו לתקופה שבה עשה מלך זה הטוב בעיני ה'.

## קישורים חיצוניים
* 

## הערות שוליים

קטגוריה:סיפורי התנ"ך
קטגוריה:מלחמות בתנ"ך
קטגוריה:כוש
קטגוריה:דברי הימים
שוקי וייס

**יהושע (שוקי) וייס** (נולד ב-19 ביוני 1952) הוא מפיק, יזם ואמרגן ישראלי. החברה שייסד, "שוקי וייס יזמות והפקות בע"מ", עוסקת ביזמות והפקת אירועים ציבוריים.

## ביוגרפיה
וייס החל את דרכו בעולם המוזיקה בשנות ה-70, כשניהל את חנות התקליטים "מסדה", שייבאה לישראל באופן פרטי אלבומי רוק מהעולם כמו האלבום "Wish You Were Here" של להקת פינק פלויד. 

ב-23 בפברואר 1983 פתח וייס, יחד עם שלושה שותפים, את מועדון "קולנוע דן", בית קולנוע לשעבר שהפכו לאולם ייעודי להופעות רוק. לצורך כך שופץ המקום, כולל התקנת מערכת תאורה ומערכת הגברה מתקדמת לתקופה. לצד מתן במה ראשונה לאמנים ישראליים כמו משינה, אהוד בנאי והקליק; המועדון התמקד בארגון הופעות של אמני הגל החדש מחוץ לישראל, בהם: באוהאוס, איאן דיורי וסוזי והבנשיז. עם זאת, למרות הצלחתו המועדון לא היה רווחי, בעיקר בגלל העלות הגבוהה של הבאת אמנים מחו"ל. באוגוסט 1985 מכרו שוקי וייס ושותפיו את המועדון.

באמצע שנות ה-80 הקים וייס יחד עם מירון רכטמן את חברת ההפקות "רידינג הפקות". השניים הביאו זמרים ולהקות בינלאומיים להופעות בארץ, וכן סיפקו שרותי הפקה והגברה להופעות ואירועים גדולים. וייס החל להפיק גם את פסטיבל ערד (עד שנת 1994) והיה בין האחראים להפיכתו מפסטיבל זמר עממי לפסטיבל המוזיקה והרוק הגדול בישראל. בתחילת שנות ה-90 הקים את חברת ההפקות "שוקי וייס יזמות והפקות בע"מ" והביא להופעות בארץ אמני רוק בינלאומיים רבים, ובמקביל החל לנהל ולהפיק אמנים ישראלים כמו רמי פורטיס, משינה, דויד ברוזה ואביב גפן. בשנת 1993 הקים וייס את "פסטיבל הבלוז והנשמה" בנמל חיפה שבמשך שלוש שנות פעילותו ארח את במסגרתו אמנים בינלאומיים בתחום.

בשנת 1998 זכה במכרז להפקת המפגן המרכזי באצטדיון רמת גן, במסגרת חגיגות שנת ה-50 למדינת ישראל. בשנת 2009 הפיק וייס את שתי הופעות הסיכום של סיבוב ההופעות Sticky & Sweet Tour של הזמרת מדונה, אליהן נמכרו כ-100,000 כרטיסים. ההופעות הן המופע הבינלאומי הגדול ביותר שנערך בישראל אי פעם. שנתיים אחר כך הפיק שוב את הופעתה בישראל, במסגרת סיבוב ההופעות The MDNA Tour.

ב החל וייס להתמודד עם גל של ביטולים וחרמות מצד אמנים זרים, בעקבות הקמפיין הפלסטיני לחרם אקדמי ותרבותי על ישראל, שבין הפעילים הבולטים שלו נמצא רוג'ר ווטרס. וייס הפיק את ההופעה של ווטרס בישראל ב-2006, והוא אף דחה אז קריאה לבטלו; אולם אחר כך הפך פעיל מרכזי בקמפיין. בין האמנים שוייס ארגן להם הופעות בישראל, ואחר כך ביטלו היו: דייב מת'יוס בנד, גורילז, דוראן דוראן, ניל יאנג, ועוד.

בשנת 2019 שודר בערוץ כאן 11 סרט תיעודי על פועלו של וייס בשם "זה רק רוקנ'רול".

## הופעות בינלאומיות בישראל בהפקת שוקי וייס

## קישורים חיצוניים

* 
* 
* 
* 
* 
## הערות שוליים
 

קטגוריה:אמרגנים ישראלים
קטגוריה:מפיקים ישראלים
קטגוריה:ישראלים שנולדו ב-1952
לסלו השלישי, מלך הונגריה

**לסלו השלישי, מלך הונגריה** (בהונגרית: **Harmadik László magyar király**, בסלובקית וקרואטית: **Ladislav III**; 1200 – 7 במאי 1205) היה מלך הונגריה וקרואטיה בין 1204 ל-1205.

## ביוגרפיה
לסלו היה בנם היחיד של אימרה הראשון, מלך הונגריה וקונסטנצה מאראגון, בתם של אלפונסו השני, מלך אראגון וסאנצ'ה מקסטיליה, מלכת אראגון. התאריך המדויק של לידת לסלו אינו ידוע, אך סביר להניח שהוא נולד בסביבות 1200, על פי ההיסטוריונים גיולה קריסטו ופרנץ מק. לאחר שחלה קשות, הורה המלך אימרה להכתרה של לסלו כיורש עצר בניסיון להשיג את הירושה לבנו התינוק. ואכן, ב-26 באוגוסט 1204 הוכתר לסלו על ידי יאנוש, ארכיבישוף קלוסקה. אימרה הגיע להסדר עם אחיו הצעיר והמתריס, אנדראש, שאותו כלא. הוא שחרר את אנדראש, וגרם לו לחזור בתשובה למשך תקופת העוצרות של לסלו.

ב-30 בנובמבר 1204 מת המלך אימרה, ולסלו מלך במקומו. אינוקנטיוס השלישי שלח מכתב לדוכס אנדראש, והזהיר אותו לכבד את האינטרסים של המלך. עם זאת, אנדראש סירב לקבל את אזהרתו של האפיפיור, ותפס את הכסף שאימרה הפקיד במנזר פייליס עבור לסלו. בהתחשב בכך שלסלו נרדף על ידי אנדראש, ברחה קונסטנצה לאוסטריה, ולקחה איתה את לסלו.

אף על פי שאנדראש עשה כל מאמץ לתפוס את המלכה קונסטנצה ואת המלך לסלו לפני שיכלו להימלט, הם הצליחו להגיע לווינה, אוסטריה. לאופולד השישי, דוכס אוסטריה, שהיה בן דודם של אימרה ואנדראש, העניק מחסה ללסלו ואמו, אף על פי שאנדראש איים עליו בפלישה. לסלו נפטר בפתאומיות ב-7 במאי 1205, וגופתו הובאה לסקשפהרוואר לקבורה.

## אילן יוחסין

## לקריאה נוספת

* 
* 
* 
* 


## קישורים חיצוניים

* 

## הערות שוליים

קטגוריה:מלכי הונגריה
קטגוריה:בית ארפאד
קטגוריה:נפטרים ב-1205
דימיטריוס איטודיס

**דימיטריוס איטודיס** (ביוונית: **Δημήτριος Ιτούδης**; נולד ב-8 בספטמבר 1970) הוא מאמן כדורסל יווני המאמן את הפועל תל אביב מליגת העל והיורוליג.

## קריירה
איטודיס החל את קריירת האימון שלו בשנת 1990 במחלקת הנערים (עד גיל 18) של ק.ק. זאגרב. כעבור שנתיים, מונה לעוזר המאמן במחלקת הבוגרים של המועדון.

בשנת 1995 חזר למולדתו ומונה לעוזר המאמן של פאוק סלוניקי ובהמשך אף מונה למאמנה הראשי.

בשנת 1996 עבר לפאניוניוס אתונה, ומונה לעוזר המאמן, אך כעבור שנה עבר לפיליפוס סלוניקי, שם מונה למאמנה הראשי.

בשנת 1999 הצטרף למאמן הסרבי ז'ליקו אובראדוביץ' והיה עוזר המאמן של פנאתינייקוס עד שנת 2012, עת עזב אובראדוביץ' את המועדון. בתקופה זו זכה איטודיס בחמישה גביעי יורוליג (2002, 2007, 2009, 2011), בסופרוליג (2000), ב-11 אליפויות יוון ובשבעה גביעים לאומיים. בתום תקופה זו, יצא איטודיס לשנת שבתון יחד עם אובראדוביץ'.

בשנת 2013, התפצלו דרכיהם, כשאובראדוביץ' עבר לפנרבחצ'ה, ואילו איטודיס עבר לבאנוויט.

בשנת 2014 עבר איטודיס למועדון הפאר הרוסי צסק"א מוסקבה, עימה זכה בשני גביעי יורוליג (ב- וב-) ושש פעמים בליגה המאוחדת של VTB.

ב-15 בנובמבר 2024 מונה איטודיס למאמנה של הפועל תל אביב מליגת העל והיורוקאפ, וזכה עימה בגביע היורוקאפ.

## קישורים חיצוניים

## הערות שוליים

קטגוריה:מאמני כדורסל יוונים
קטגוריה:מאמני פאוק סלוניקי בכדורסל
קטגוריה:מאמני צסק"א מוסקבה בכדורסל
קטגוריה:יוונים שנולדו ב-1970
כטוב בעיניכם (סרט, 1912)

**כטוב בעיניכם** (באנגלית: **As You Like It**) הוא סרט אילם קצר משנת 1912 המבוסס על המחזה "כטוב בעיניכם" מאת ויליאם שייקספיר. את הסרט ביימו ג'יי סטיוארט בלקטון, צ'ארלס קנט וג'יימס יאנג, והפיקה חברת ויטגראף (Vitagraph Company). כוכבת התיאטרון רוז קוגלן הופיעה על המסך בתפקיד בכורה בדמות רוזלינד, ולצדה כיכב מוריס קוסטלו. קוגלן שהייתה אז בת 61 היא רוזלינד מבוגרת יותר מהרגיל.

רוב הסרט צולם מחוץ לאולפן.

## צוות השחקנים
* מוריס קוסטלו – אורלנדו
* רוז קוגלן – רוזלינד
* רוזמרי ת'בי – סיליה
* רוז טאפלי – פיבי, רועת הצאן
* קייט פרייס – אודרי
* הארי ט. מורי – הדוכס פרדריק
* טפט ג'ונסון – הדוכס הגולה
* צ'ארלס קנט – ז'אק
* פרנק קורייר
* ג'ורג' אובר – אדם
* ג'ורג' רנדולף – צ'ארלס המתאבק
* רוברט גאילרד – אוליבר
* ג'יימס יאנג – סר רולנד דה בואה
* ויליאם שיאה
* ג'יימס מוריסון - סילוויוס רועה הצאן

## סטטוס שימור
עותק של הסרט שמור בפורמט 16mm.

## קישורים חיצוניים

## הערות שוליים

קטגוריה:סרטי 1912
קטגוריה:סרטי שחור-לבן אמריקאיים
קטגוריה:סרטים אילמים
קטגוריה:סרטים מבוססי מחזות מאת ויליאם שייקספיר
המחצבה

**המחצבה** הוא סרט קולנוע ישראלי משנת 1990 בבימויו של רוני ניניו עם אורי גבריאל, ששון גבאי, חנה אזולאי-הספרי ואהובה בץ בתפקידים הראשיים.

התסריט מבוסס על הספר "המחצבה" מאת אהוד בן עזר (1963).

העלילה מתרחשת במעברת צריפים בישראל של שנות ה-50, שכל הגברים בה מתפרנסים מעבודה קשה במחצבה סמוכה. עולה ממרוקו מנסה לנקום בבוס שלו במחצבה, שגזל ממנו בעבר את אהובתו. המאבק בין שני הגברים מוביל לעימות רב יצרים באזור המחצבה.

הסרט צולם במעברת נוף ים בהרצליה, בפברואר 1990, בתקציב שכלל מענק השתתפות בסך רבע מיליון דולר מהקרן לעידוד סרטי איכות .

## תקציר העלילה
ניסים לוי (אורי גבריאל) היה בעל חנות בדים בקזבלנקה. משה דוד (ששון גבאי) עבד אצלו כדי לפרנס את משפחתו. למשה הייתה חברה בשם מרים (אהובה בץ).
ניסים התאהב במרים, כפה עצמו עליה והיא נענתה לו. משה לא שכח לו את זה.

בשנות החמישים הם עלו לישראל והתיישבו במעברת צריפים. ניסים נשוי למרים אך היא איננה אוהבת אותו. ניסים המרוגז מוצא את סיפוקו בקיום יחסי מין עם ליזה (נורית סיבוני) בתו הצעירה של שומר המחצבה חדידו (סלים דאו), כשמרים אשתו של ניסים צופה בהם מבעד לחלון.

משה נשוי לאסתר (חנה אזולאי-הספרי) ואב לשלום (מיכאל הנגבי), יפתח ולבנה. הוא נמשך למרים אהובתו עוד מקזבלנקה, והם מקיימים פגישות חשאיות במסעדה של מונטנו (אברהם מור) שהוא איש סודה של מרים.

אנשי המעברה מתפרנסים מעבודה קשה במחצבה. מנהל המחצבה בלקין (יוסי יבלונקה) פורש, וניסים משתלט בכוח על התפקיד ללא בחירות. אף אחד לא מוכן לעמוד נגדו.

אסתר שיודעת את עברה של בעלה, ויודעת שהוא מאוהב במרים, מתכתשת איתה באוטובוס. ניסים מתפרץ לביתו של משה כשהוא לא בבית, ומתנפל על אסתר וילדיה. בתגובה מגיע משה למחצבה ומתכתש באלימות קשה עם ניסים שמפטר אותו.

משה ממשיך ביחסיו עם מרים, ומסכם איתה כי יברחו לפריז, אך ברגע האחרון הוא אומר לה שאינו יכול להיפרד ממשפחתו.

במעברה נערכת מסיבת חתונה לבתו של דנינו (אדי מוכתר), מפועלי המחצבה. ליזה מודיעה לניסים שהיא בהריון ממנו ורוצה להיות אשתו והוא דוחה אותה בבוז, ופוקד עליה לעבור הפלה. ליזה המיואשת מתאבדת בדריסה על פסי הרכבת.

הידיעה על מותה של ליזה מגיעה לחוגגים באמצע החתונה. במעברה אין סודות, כולם יודעים שניסים הוא האשם במותה. הם מגיעים לדירתו של ניסים, מכים אותו, והורסים את הדירה.

בסוף רואים את פועלי המחצבה מתבוננים בטנדר ועליו ניסים החבול, ומרים עוזבים את המעברה.

## שחקנים

## קישורים חיצוניים

* 
**ביקורות**
*
* 

## הערות שוליים

קטגוריה:סרטי 1990
קטגוריה:סרטים בעברית
קטגוריה:סרטים ישראליים מבוססי ספרים
קטגוריה:סרטי דרמה ישראליים
קטגוריה:סרטי רוני ניניו
קטגוריה:סרטים ישראליים משנת 1990
Medellín

**Medellín** (בעברית: **מדיין**) הוא סינגל שהוקלט על ידי הזמרת-יוצרת האמריקאית מדונה, ביחד עם הזמר-יוצר הקולומביאני מאלומה. השיר יצא לאור ב-17 באפריל 2019, כסינגל הראשון מתוך אלבומה הארבעה-עשר, *[[Madame X (אלבום)|Madame X]]* (2019).

שיר זה הוא הסינגל הראשון אותו מוציאה מדונה מאז "Hold Tight", שיצא בשנת 2015.

## רקע וכתיבה
בינואר 2018, הצהירה מדונה באינסטגרם שלה, כי היא עובדת על אלבומה הארבעה העשר העתיד לצאת בשנת 2019. ארבעה חודשים לאחר מכן, הופיעה בנשף המט גאלה שהתקיים בניו יורק, עם להיטה "Like a Prayer". באותה ההופעה שרה מדונה קטע קצר מתוך שיר אשר לא יצא עד היום. היא טענה כי שיר זה הולך להיכלל באלבומה החדש. מילותיו של השיר אף עלו לאתר *[[Genius]]*, ביחד עם עטיפת השיר.

בהמשך, נסעה מדונה לפורטוגל. במשך שהותה שם, היא פרסמה קטעים מתוך קליפ אשר טרם יצא, ותמונות מתוך האלבום העתידי. באפריל 2019, אישר מאלומה בראיון כי הוא עובד עם מדונה על שיר חדש. בסמוך לכך, המפיק המוזיקלי מירווה אחמדזאי שעבד בעבר עם מדונה על אלבומה, *[[American Life]]*, אישר כי הוא עובד איתה גם כן על אלבומה העתידי.

בראיון שערכו ווג איטליה עם מדונה, היא אישרה כי אלבומה עתיד לצאת בשנת 2019. ב-14 באפריל 2019, היא פרסמה ברשתות החברתיות קטעי וידאו קצרים ותמונות, הקשורות לאלבום העתידי. היא אף ציינה כי שם האלבום הוא Madame X. יום למחרת פרסמה כי הסינגל הראשון מתוך האלבום "Medellín", בו ישתתף הזמר-יוצר הקולומביאני מאלומה, עתיד לצאת יומיים לאחר מכן. כמו כן, הוא יצא לאור לרשתות הזרמות המדיה ב-17 באפריל 2019.

## וידאו קליפ
הווידאו קליפ המלא שיצא עבור השיר פורסם בשידור חי מ-*[[MTV]]* ב-24 באפריל 2019. טרם פורסם הקליפ, נערך עם מדונה ראיון בו היא דיברה על משמעות האלבום, שמו, עטיפתו והשיר עצמו. כמו כן, טרם יצא הקליפ פורסמו עשרות תמונות וקטעי וידאו שונים מתוכו ברשתות חברתיות.

## הופעה
עם השיר מדונה הופיעה במהלך טקס פרסי המוזיקה של בילבורד, אשר התקיים ב-1 במאי 2019. מגזין בילבורד דירגו את ההופעה במקום השני בסקירה שהעלו לאחר סיום הטקס.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מדונה
קטגוריה:שירי מאלומה
קטגוריה:Madame X (מדונה)
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי אדגר באררה
קטגוריה:שירים שנכתבו על ידי מאלומה
קטגוריה:שירים שנכתבו על ידי מדונה
קטגוריה:שירים שנכתבו על ידי מירווה אחמדזאי
קטגוריה:שירים שהופקו על ידי מדונה
קטגוריה:שירים שהופקו על ידי מירווה אחמדזאי
קטגוריה:שירי פופ לטיניים
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:סינגלים בהוצאת אינטרסקופ רקורדס
Square Up

***Square Up*** (מעוצב: **SQUARE UP**; בעברית: "**ריבוע למעלה**") הוא המיני-אלבום הראשון בשפה הקוריאנית של להקת בנות הקיי-פופ הדרום קוריאנית בלאקפינק. המיני-אלבום יצא לאור ב-15 ביוני 2018, על ידי חברת התקליטים YG אנטרטיינמנט. מתוך המיני-אלבום יצא הלהיט "Ddu-Du Ddu-Du".

המיני-אלבום הגיע למקום הראשון במצעד אלבומי העולם, והראשון במצעד האלבומים של קוריאה הדרומית.

## רקע והפקה
המיני-אלבום הופק על ידי טדי פארק, בקו בום, פיוצ'ר באונס, אר. טי, 24 וצ'ויס37. בנוסף לכך, בקוריאה הדרומית זכה המיני-אלבום למעמד פלטינה, על סך מכירות של כ-250,000 עותקים במדינה. נכון ליוני 2020, מכירות עומדות על למעלה מ-306,794 עותקים במדינה.

המיני-אלבום יצא בהפצה דיגיטלית ובהפצה פיזית ולכל אחת מההפצות ישנה עטיפה שונה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומים מ-2018
קטגוריה:אלבומי בלאקפינק
קטגוריה:אלבומים שהופקו על ידי אר. טי
קטגוריה:אלבומים שהופקו על ידי טדי פארק
קטגוריה:מיני-אלבומים בקוריאנית
קטגוריה:מיני-אלבומי חברת YG אנטרטיינמנט
דוד הגר (זבלטוב)

רבי **דוד הגר** (ביידיש: **האגער**, ה'תקנ"ז - כ"א באב ה'תר"ח) היה מייסד חסידות זבלטוב ואדמו"רה הראשון. מחבר הספר "צמח דוד".

## ביוגרפיה
נולד לרבי מנחם מנדל האדמו"ר מקוסוב ולשיינא רחל. היה חתנו של רבי משה לייב מסאסוב.

בשנת תקפ"ו (1825), אחר פטירת אביו, החל לכהן כאדמו"ר בזבלטוב.

היה מפורסם כחכם. רבי ישראל פרידמן מרוז'ין כינה אותו "חכם העולם" ורבי חיים הלברשטאם מצאנז אמר עליו: 'חכם עדיף מנביא'.

חלק מתורותיו לוקטו והודפסו בשם "צמח דוד". ברוב המהדורות נדפס ביחד עם ספרו של אביו - "אהבת שלום".

## צאצאיו
*רבי **יעקב** (תקע"ה - ט"ו בשבט תרמ"א) מילא את מקומו בזבלטוב, ממנו המשיכה שושלת זבלטוב עוד שלושה דורות, עד פרוץ השואה. נישא להינדא בת רבי יהודה צבי מראזלא ובזיווג שני נישא לפרידא קילא בת הרב ישעיה שור רבה של יאס (בזיווג ראשון הייתה נשואה לרבי **יצחק לייבוש מקאליב**).
*רבי **צבי הירש**, כיהן כאדמו"ר בפיטשניזין חתן רבי אברהם חיים מלינסק. לאחר פטירת אביו החל לכהן בפיטשניזין. לאחר פטירתו מילא את מקומו בנו רבי גרשון. מחתניו של רבי צבי הירש היה רבי נחום מבורשטין.
*רבי **מנחם מנדל**, כיהן כאדמו"ר בדאמיץ' (פרבר של זבלטוב). חסידיו היו מועטים. נפטר ללא בנים. נכדו רבי אברהם, בן חתנו רבי יוסף דוד (מגזע אליק), מילא את מקומו. נרצח עם קהילתו בב' בטבת תש"ב וסירב להצעת קצין הונגרי להצילו.
*רבי **יחיאל מיכל**, כיהן כאדמו"ר בסטרוז'ניץ, חתן רבי אלעזר מבעלז. היו לו חסידים רבים.
***שיינא רחל** אשת רבי יצחק פרידמן מבוהוש.
***יוכבד** אשת רבי ישראל הורוביץ מבארנוב.
***פעליא** נישאה לרבי ברוך בן רבי שמעון שלמה מסאווראן, התגרשה ונישאה בשנית לרבי יוסף באב"ד, מחבר הספר "מנחת חינוך".

## קישורים חיצוניים
* 

קטגוריה:אדמו"רים
קטגוריה:אדמו"רי קוסוב
קטגוריה:רבנים אוקראינים
Madame X (אלבום)

***Madame X*** (מעוצב: ***MADAME X***; בעברית: "**מאדאם X**") הוא אלבום האולפן הארבעה-עשר של הזמרת-יוצרת האמריקאית מדונה. האלבום יצא לאור ב-14 ביוני 2019, על ידי חברת התקליטים אינטרסקופ רקורדס. הסינגל המוביל מתוך האלבום, "Medellín", יצא ב-17 באפריל 2019.

## רקע והפקה
בינואר 2018, הצהירה מדונה באינסטגרם שלה, כי היא עובדת על אלבומה הארבעה העשר העתיד לצאת בשנת 2019. ארבעה חודשים לאחר מכן, הופיעה בנשף המט גאלה שהתקיים בניו יורק, עם להיטה "Like a Prayer". באותה ההופעה שרה מדונה קטע קצר מתוך שיר אשר לא יצא עד היום. היא טענה כי שיר זה הולך להיכלל באלבומה החדש. מילותיו של השיר אף עלו לאתר *[[Genius]]*, ביחד עם עטיפת השיר.

בהמשך, נסעה מדונה לפורטוגל. במשך שהותה שם, היא פרסמה קטעים מתוך קליפ אשר טרם יצא, ותמונות מתוך האלבום העתידי. באפריל 2019, אישר מאלומה בראיון כי הוא עובד עם מדונה על שיר חדש. בסמוך לכך, המפיק המוזיקלי מירווה אחמדזאי שעבד בעבר עם מדונה על אלבומה *[[American Life]]*, אישר כי הוא עובד איתה גם כן על אלבומה העתידי.

בראיון שערכו ווג איטליה עם מדונה, היא אישרה כי אלבומה עתיד לצאת בשנת 2019. ב-14 באפריל 2019, היא פרסמה ברשתות החברתיות קטעי וידאו קצרים ותמונות, הקשורות לאלבום העתידי. היא אף ציינה כי שם האלבום הוא, *Madame X*. יום למחרת פרסמה כי הסינגל הראשון מתוך האלבום "Medellín", בו ישתתף הזמר-יוצר הקולומביאני מאלומה, עתיד לצאת בסמוך לכך. ב-17 באפריל 2019, הועלה השיר לרשתות הזרמות המדיה.

## קידום
כדי לקדם את האלבום, יצאה מדונה ב-17 בספטמבר 2019, לסיבוב ההופעות הארבעה-עשר שלה, "Madame X Tour".

### סינגלים
* "Medellín" – יצא לאור ב-17 באפריל 2019, כסינגל הראשון והפותח מתוך האלבום. בשיר משתתף הזמר-יוצר הקולומביאני מאלומה. כמה ימים לאחר צאתו של השיר כסינגל, פרסמה מדונה בערוץ היוטיוב שלה את הקליפ המלא שלו. בין היתר, העלתה לערוצה גם את האודיו שלו המציג את עטיפת הסינגל.
* "Crave" – יצא לאור ב-10 במאי 2019, כסינגל השני מתוך האלבום. בשיר משתתף הראפר סוואה לי.
*"I Rise" – יצא לאור ב-3 במאי 2019, כסינגל השיווקי הראשון מתוך האלבום. בסמוך לצאתו, העלתה מדונה לערוצה את האודיו המלא של השיר, המציג בתוכו אותה מבצעת תנועות ריקוד שונות, לצליליו. ב-4 באוקטובר 2019, יצא לאור השיר כסינגל השלישי מתוך האלבום באיטליה.
*"I Don't Search I Find" – יצא לאור ב-22 במאי 2020, כסינגל הרביעי מתוך האלבום.

#### סינגלים שיווקיים
*"Future" – יצא לאור ב-17 במאי 2019, כסינגל השיווקי השני מתוך האלבום. בשיר משתתף הראפר האמריקאי קוואבו איתו שיתפה פעולה מדונה עוד בשנת 2018.
*"Dark Ballet" – יצא לאור ב-7 ביוני 2019, כסינגל השיווקי השלישי מתוך האלבום.

## רשימת רצועות

## מיקומי שיא

## קישורים חיצוניים

* האלבום Madame X באתר רולינג סטון
* 

## הערות שוליים

קטגוריה:אלבומי מדונה
קטגוריה:Madame X (מדונה)
קטגוריה:אלבומים באנגלית
קטגוריה:אלבומים שהופקו על ידי ג'ייסון אביגן
קטגוריה:אלבומים שהופקו על ידי ג'ף באסקר
קטגוריה:אלבומים שהופקו על ידי דיפלו
קטגוריה:אלבומים שהופקו על ידי מדונה
קטגוריה:אלבומים שהופקו על ידי מייק דין
קטגוריה:אלבומים שהופקו על ידי מירווה אחמדזאי
קטגוריה:אלבומים שהופקו על ידי פארל ויליאמס
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אינטרסקופ רקורדס
איהאב גנאים

**איהאב גנאים** (בערבית: **إيهاب غنايم**, תעתיק מדויק: איהאב גנאים; נולד ב-11 ביוני 1996) הוא כדורגלן ערבי-ישראלי המשחק בעמדת הקשר במכבי בני ריינה.

## קריירה
גנאים גדל בסח'נין והחל לשחק כדורגל במחלקת הנוער של בני סכנין. ב-31 ביולי 2016 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול הפועל חיפה בגביע הטוטו, שהסתיים בתיקו 2–2. ב-27 באוגוסט 2016 ערך את הופעת הבכורה שלו בליגת העל, כשנכנס כמחליף בניצחון 1–0 על מכבי חיפה, ובסך הכול ערך חמש הופעות ליגה בעונת 2016/2017.

בעונת 2017/2018 הוא שותף ב-20 משחקי ליגה, ובעונת 2018/2019 הפך לשחקן הרכב קבוע בקבוצה, וערך 25 הופעות בליגת העל. ב-12 בנובמבר 2018 כבש את שער הבכורה שלו בקריירה, בניצחון 4–3 על מ.ס. אשדוד, ובסך הכול כבש שני שערים בעונה זו, אשר בסופה ירדה הקבוצה לליגה הלאומית.

ב-28 ביולי 2023 חתם באקטובה מליגת העל הקזחית, שם רשם 7 הופעות. ב-19 בינואר 2024 חתם לעונה וחצי בהפועל תל אביב. ב-30 ביוני 2024 חתם במכבי בני ריינה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלנים ערבים ישראלים
קטגוריה:סח'נין: כדורגלנים
קטגוריה:כדורגלני בני סכנין
קטגוריה:כדורגלני אקטובה
קטגוריה:כדורגלני הפועל תל אביב
קטגוריה:כדורגלני מכבי בני ריינה
קטגוריה:כדורגלנים ישראלים בקזחסטן
קטגוריה:ישראלים שנולדו ב-1996
Blackpink (מיני-אלבום)

***Blackpink*** (מעוצב: **BLAƆKPIИK**; בעברית: "**בלאקפינק**") הוא המיני-אלבום הראשון בשפה היפנית של להקת הקיי-פופ הדרום קוריאנית בלאקפינק. המיני-אלבום יצא לאור ב-30 באוגוסט 2017, על ידי חברת התקליטים YGEX. במיני-אלבום נכלל השיר "As If It's Your Last".

המיני-אלבום הגיע למקום הראשון במצעד האלבומים היפניים.

## רקע והפקה
המיני-אלבום הופק על ידי טדי פארק, בקו בום, אר. טי, פיוצ'ר בואנס, סאו וון-ג'ין ולידיה פאק. נתוני המכירות של המיני-אלבום ביפן מסתכמים בכ-81,450 עותקים, מה שהופך אותו למיני-אלבום הנמכר ביותר של הלהקה במדינה ולאחד מהמיני-אלבומים הנמכרים ביותר במדינה באותה השנה בה יצא.

מיני-אלבום זה הוא הראשון בשפה היפנית של הלהקה.

## רשימת רצועות

## מיקומי שיא

## נתוני מכירות

## היסטוריית יציאות

## קישורים חיצוניים

## הערות שוליים

קטגוריה:מיני-אלבומי בכורה מ-2017
קטגוריה:אלבומי בלאקפינק
קטגוריה:מיני-אלבומים ביפנית
קטגוריה:אלבומים שהופקו על ידי אר. טי
קטגוריה:אלבומים שהופקו על ידי טדי פארק
קטגוריה:אלבומי חברת YG אנטרטיינמנט
Blackpink in Your Area

***Blackpink in Your Area*** (בעברית: "**בלאקפינק באזור שלך**") הוא אלבום הבכורה בשפה היפנית של להקת הקיי-פופ הדרום קוריאנית בלאקפינק. האלבום יצא לאור ב-5 בדצמבר 2018, על ידי חברות התקליטים YGEX. האלבום מכיל בתוכו שירים שהוציאה הלהקה מתחילת הקריירה שלה ועד הוצאת השיר "Ddu-Du Ddu-Du".

האלבום הגיע למקום התשיעי במצעד האלבומים של יפן, וה-12 במצעד האלבומים היפניים.

## רקע והפקה
בשבוע צאתו ביפן, נמכר האלבום בכ-13,878 עותקים פיזיים בסך הכל ובעקבות כך, התברג במקום התשיעי במצעד האלבומים היפניים. בשבוע השני לצאתו, נמכר בכ-3,044 במדינה, מה שגרם לו לרדת למקום ה-30. לאחר צאתו של האלבום, יצאו לו מספר גרסאות נוספות.

באלבום נכלל הלהיט הבינלאומי של בלאקפינק "Ddu-Du Ddu-Du", שזכה להצלחה רבה כאשר צבר למעלה מ-32 מיליון צפיות ביממה אחת.

## רשימת רצועות

## מיקומי שיא

## נתוני מכירות

## היסטוריית יציאות

## קישורים חיצוניים

## הערות שוליים

קטגוריה:אלבומי בכורה מ-2018
קטגוריה:אלבומי בלאקפינק
קטגוריה:אלבומים בקוריאנית
קטגוריה:אלבומי חברת YG אנטרטיינמנט
Kill This Love

***Kill This Love*** (בעברית: "**להרוג את האהבה הזו**") הוא המיני-אלבום השני בשפה הדרום קוריאנית של להקת הקיי-פופ הקוריאנית בלאקפינק. המיני-אלבום יצא לאור ב-5 באפריל 2019, על ידי חברות התקליטים אינטרסקופ רקורדס YG אנטרטיינמנט ו-YG פלוס. המיני-אלבום הגיע למקום השמיני במצעד האלבומים של קנדה.

השיר "Kill This Love" שבר את שיא היוטיוב כקליפ עם הכי הרבה צפיות ב-24 שעות, עם 56.7 מיליון צפיות, ושבוע לאחר מכן השיא נשבר על ידי "Boy with Luv" של BTS והלסי.

## רקע והפקה
המיני-אלבום הופק על ידי טדי פארק ואר. טי שלקחו חלק בכתיבת והלחנת שירי המיני-אלבום. בנוסף לכך, יצא המיני-אלבום כמה חודשים לאחר צאת אלבום הבכורה של הלהקה, *[[Blackpink in Your Area]]*. במיני-אלבום נכלל הלהיט הבינלאומי "Kill This Love".

מגזין הרולינג סטון סקרו את המיני-אלבום בחיוב והעניקו לו שלושה וחצי כוכבי זהב מתוך חמישה בסך הכול.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומים מ-2019
קטגוריה:אלבומי בלאקפינק
קטגוריה:אלבומים שהופקו על ידי אר. טי
קטגוריה:אלבומים שהופקו על ידי טדי פארק
קטגוריה:מיני-אלבומים בקוריאנית
קטגוריה:מיני-אלבומי חברת אינטרסקופ רקורדס
קטגוריה:מיני-אלבומי חברת YG אנטרטיינמנט
פולקר ברוך

**פולקר ברוך** (בגרמנית: **Volker Bruch**; נולד ב-9 במרץ 1980) הוא שחקן גרמני. הוא ידוע בעולם בעיקר בזכות תפקידיו הראשיים בתור וילהלם וינטר בדרמת הטלוויזיה דור מלחמה משנת 2013 וכמפקח ג'ריון ראת בסדרת הנאו-נואר *[[בבילון ברלין]]* שעל תפקיד זה  זכה בפרס Grimme-Preis לשנת 2018, פרס הטלוויזיה היוקרתי ביותר בגרמניה. בקולנוע, הוא היה חלק מצוות ההרכב של שני סרטים שהיו מועמדים לפרסי אוסקר ב-2009: נער קריאה שהתמודד על הסרט הטוב ביותר וכנופיית באדר מיינהוף התמודד על הסרט הזר הטוב ביותר.

## ביוגרפיה
ברוק נולד במינכן, גרמניה המערבית. לאם אוסטרית ולאב גרמני כאחד משישה ילדים.

הוא החל לעסוק במשחק עוד בהיותו תלמיד בבית ספר ולאחר התיכון למד בבית הספר למשחק של האוניברסיטה למוזיקה ואמנויות הבמה של וינה, את לימודיו סיים ב-2005. במהלך לימודיו ביצע מספר הופעות טלוויזיוניות, בין היתר שיחק ב-2004 בסרט הטלוויזיה "בעל" המבוסס על המחזה "בעל" מאת ברטולט ברכט.

ב-2007 הופיע בסרט הנעורים "Beste Zeit".

ב-2008 שיחק במספר סרטים ובהם Les Femmes de l'ombre, דרמה היסטורית אודות תנועת ההתנגדות הצרפתית, "כנופיית באדר מיינהוף" על סיעת הצבא האדום, "הברון האדום" לצד טיל שווייגר ו"נער קריאה", שם גילם סטודנט למשפטים.

ב-2010 שיחק בסרט "Goethe!", דרמה ביוגרפית אודות יוהאן וולפגנג פון גתה ובסרט "Nanga Parbat".

ב-2011 שיחק בקומדייה "Westwind".

ב-2012 שיחק בסרט "Confession d'un enfant du siècle" המבוסס על ספרו האוטוביוגרפי של אלפרד דה מיסה.

בשנת 2013 שיחק ברוך במיני-סדרה מבית ZDF; "דור מלחמה" אודות מלחמת העולם השנייה.

מ-2017 מגלם את דמותו של מפקח גראון ראת' בסדרת הטלוויזיה "בבילון ברלין". באותה שנה שיחק בסרט המלחמה "האיש עם לב הברזל" שם גילם את פושע המלחמה הנאצי ולטר שלנברג.

בשנת 2024 שיחק בדרמת המרוצים "Race for Glory: Audi vs. Lancia" בתור נהג המרוצים וולטר רוהל.

## חייו האישיים
ברוך מתגורר בברלין עם בת זוגו, השחקנית מרים שטיין. נולד להם ילד משותף בשנת 2017.   ברוך פגש את שטיין ב-2009 על הסט של הסרט גתה הצעיר מאוהב.  מאוחר יותר הם כיכבו יחד ב-2013 *ב*דור מלחמה, ב-2014 בסרט טור דה פרנס וב- *Das goldene Ufer* ב-2015. 

## קישורים חיצוניים

* https://www.filmportal.de/person/volker-bruch_51784c3c8ff54424bd55e014ac78ff66

## הערות שוליים

קטגוריה:שחקני קולנוע וטלוויזיה גרמנים
קטגוריה:אישים ממוצא אוסטרי
קטגוריה:בוגרי האוניברסיטה למוזיקה ואמנויות הבמה של וינה
קטגוריה:גרמנים שנולדו ב-1980
סגילונג

**סגילונג** (בהונגרית: **Szegilong**) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית סגילונג קטנה משמעותית מ-284 תושבים בשנת 1990 עד 220 תושבים בשנת 2018 (ירידה של כ-22%).

בסגילונג חיו מעט יהודים.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
מיטו מקור-תער

**מיטו מקור-תער** (שם מדעי: *Mitu tuberosum*) הוא מין עוף טרופי דרום-אמריקאי אשר חי ביער האמזונאס שלצידיו הדרומיים של נהר האמזונאס. עוף זה שוכן קרקע הנע בחבורות קטנות והוא בעל אוכלוסייה יציבה יחסית.
## מאפיינים
אורכו של המיטו 83–89 ס"מ ומשקלו 2,500–3,800 גרם בממוצע בזכרים ו-2,320 גרם בממוצע בנקבות אך בניגוד למיני ההוקו הוא חסר דו-צורתיות זוויגית ושני הזוויגים בעלי צבע דומה. הוא בעל כסות נוצות שחורות עם זנב ארוך בעל קצוות לבנים, כנפיים בעלות חלק חיצוניים כחול-כהה, מקור אדמדם גדול עם בליטה גדולה ועיניים קטנות. הראש קטן והרגליים ארוכות וורודות והמיטו בעל קנה נשיפה צר שאיתו הוא משמיע קולות רמים כדי למשוך נקבות. עוף זה מעדיף לנוע על הקרקע אך יעופף בעת סכנה.

המיטו חי בביצות וביערות הגשם האמזוניים של ברזיל, קולומביה, בוליביה ופרו. הוא אוכל כל הניזון ממיני זרעים, חרקים אך להוט אחרי פירות שמפילים קופי קפוצ'ין או סנאים. העוף מקנן על הקרקע בין השיחים ובקן הנקבה מטילה 2 ביצים לבנות הבוקעות תוך 30 יום. שני בני הזוג שומרים על האפרוחים מטורפים עד לבגרות.

## קישורים חיצוניים

## הערות שוליים

קטגוריה:בעלי חיים שתוארו ב-1825
קטגוריה:טקסונים שתוארו בידי יוהאן בפטיסט פון ספיקס
קטגוריה:הוקיים
קטגוריה:ברזיל: עופות
קטגוריה:קולומביה: עופות
קטגוריה:עופות יער האמזונאס
ונו

**ונו** (באנגלית: **Weno**) הוא שמם של אי ועיירה ששוכנת עליו במיקרונזיה. ונו היא בירת מדינת צ'וק והיא שוכנת כ-696 ק"מ מבירת מיקרונזיה פליקיר.

## אקלים
הטמפרטורה הממוצעת היא 20 מעלות צלזיוס. החודש הכי חם הוא ינואר (24 מעלות צלזיוס). החודש הכי קר הוא אוגוסט (17 מעלות צלזיוס). כמות המשקעים הממוצעת היא 3,807 מילימטרים בשנה. חודש אוגוסט הוא החודש שיש בו הכי הרבה גשם (448 מ"מ גשם), וחודש ינואר הוא החודש שיש בו הכי פחות גשם (165 מ"מ גשם).

## תנועה ותחבורה
בעיירה פועל נמל התעופה צ'וק .

## קישורים חיצוניים


* National Government of the Federated States of Micronesia


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מיקרונזיה: ערים
טרצל

**טַרְצַל** (בהונגרית: **Tarcal**; ביידיש: **טערצאַל**) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית טרצל קטנה משמעותית בעשרות השנים האחרונות מ-3,392 תושבים בשנת 1990 עד 2,811 תושבים בשנת 2018 (ירידה של כ-17%). היישוב נמצא על דרך רבני הפלאים (הונגריה).

## יהודי טרצל
ממוזער|בית הכנסת של טרצל
היהודים הראשונים שהתיישבו במקום היו סוחרי יין שבאו מפולין והשתקעו בכפר סביב שנת 1746. רוב יהודי טרצל עסקו במסחר ומיעוטם היו בעלי מלאכה ובעלי משקים וכרמים. בית הכנסת של הקהילה נבנה בשנת 1860 ופעלו במקום גם חברה קדישא ומוסדות חינוך.

במרץ 1944 הוטל עוצר על היהודים בכפר וחפצי הערך שלהם נשדדו. ב-16 באפריל נכלאו יהודי הכפר בבית הכנסת ולמחרת הובלו לגטו שאטוראליאויהיי, שם רוכזו כ-15,000 יהודים מהסביבה. ב-16 במאי 1944 שולחו למחנה ההשמדה אושוויץ.

אחרי מלחמת העולם השנייה חזרו לטרצל 20 גברים יהודים מעבודות הכפייה ו-10 נשים וחידשו את חיי הקהילה. בשנת 1956, לאחר שהוצת בית הכנסת על ידי המורדים במשטר הקומוניסטי, נמלטו רוב היהודים מהכפר.

## לקריאה נוספת
*טרצל בפנקס הקהילות הונגריה, עמוד 305–306
*טארצאל, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 167–168. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

*  
* 
* נתוני הכפר באתר הלמ"ס ההונגרי
* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
פנלופה מצוייצת

**פנלופה מצוייצת** (שם מדעי: *Penelope purpurascens*) היא מין עוף ממשפחת ההוקיים שבסדרת התרנגולאים החי באמריקה הדרומית ובאמריקה המרכזית בין חצי האי יוקטן שבמקסיקו לוונצואלה ולאקוודור ביערות לחים עד לגובה 1,800 מטרים.

הפנלופה מגיעה לאורך 84–91.5 סנטימטר, למשקל 1,361–1,750 גרם, ומוטת כנפיה 33–42.8 סנטימטר. הפנלופה בעלת נוצות חומות-אדמדמות עם צוואר ארוך בעל דלדל בצבע שני, המזכיר דלדל של תרנגול הודו. הפנלופה מתאימה לחיים על עצים הודות לטפריה הגדולים והיא בעלת זנב ארוך חום, ראש אפור ופנים כחולות-אפורות. שני הזוויגים דומים זה לזה. כמו הרבה תרנגולאים היא משמיעה קולות רמים.

הפנלופה שוכנת ביערות ומעופפת אל ענפי העצים כדי לנוח ולחפש פירות וזרעים. לעיתים הם מחפשים מזון בקבוצות ואף עם עופות ממינים אחרים. הפנלופה מקננת על העצים ומטילה 2–3 ביצים בהן מטפלת הנקבה לבדה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1830
קטגוריה:טקסונים שתוארו בידי יוהאן גאורג ווגלר
קטגוריה:הוקיים
קטגוריה:מקסיקו: עופות
סגי

**סגי** (בהונגרית: **Szegi**) הוא כפר קטן במחוז בורשוד-אבאוי-זמפלן שבצפון מזרח הונגריה. הכפר נקרא עד שנת 1914 פוסטסג (Pusztaszeg) ובשנת 1950 התאחד עם בודרוגקישפלוד (Bodrogkisfalud) לכפר בשם בודרוגסגי Bodrogszegi ובשנת 1991 נפרדו בחזרה לשני הכפרים, סגי ובודרוגקישפלוד.

כמו כפרים רבים באירופה גם אוכלוסיית סגי קטנה משמעותית בעשרות השנים האחרונות מ-360 תושבים בשנת 1991 עד 260 תושבים בשנת 2018 (ירידה של כ-27%).

## יהודי סגי
בסגי חיו עשר משפחות יהודיות שתאריך התיישבותן במקום לא ידוע. בעקבות הקרע ביהדות הונגריה במאה ה-19 הקהילה הצטרפה לזרם האורתודקסי. במקום היה בית כנסת ובית קברות ושרותי הדת סופקו על ידי קהילת בודרוגקרסטור.

בראשית שנות הארבעים גויסו שלושה מיהודי סגי לעבודות כפייה ואיש מהם לא חזר עם תום המלחמה. באפריל 1944 נלקחו יהודי המקום לגטו שהוקם בשאטוראליאויהיי יחד עם שאר יהודי המחוז. כמה ימים לפני חג השבועות שולחו לאושוויץ.

לאחר המלחמה חזרו 12 ניצולים והקימו אנדרטה לזכר הנספים בשואה וכעבור זמן קצר עזבו את הכפר.

## קישורים חיצוניים

*  
* נתוני הכפר באתר הלמ"ס ההונגרי
* 
* קהילת סגי באתר בית התפוצות.

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
כף קאלמט

**כף קאלמט** (באנגלית: **Cape Calmette**) הוא לשון יבשה המהווה את הקצה המערבי של חצי אי בחוף המערבי של ארץ גרהאם שבאנטארקטיקה.

הכף מתנשא לגובה של 625 מטרים מעל פני הים, ואורכו 6 קילומטרים. הכף הוא החוף הדרומי של מפרץ קאלמט.

## היסטוריה
### גילוי הכף
הכף התגלה בשנת 1909 על ידי המשלחת הצרפתית לאנטארקטיקה בהנהגת ז'אן-באטיסט שארקו, שראה את הכף ממרחק וטעה לחשוב כי הכף הוא אי.

המשלחת הבריטית אל ארץ גרהאם, בהנהגת ג'ון ריימיל, שחקרה את אנטארקטיקה בין השנים 1937–1934, גילתה כי מדובר בלשון יבשה ולא באי.

### מקור השם
שמו של הכף ניתן לו על ידי המשלחת הצרפתית (שחשבה שמדובר באי, וקראה לו האי קאלמט), על שמו של גאסטון קאלמט (Gaston Calmette) עורך "*[[לה פיגארו]]*", שנתן למשלחת הצרפתית באנטארקטיקה את עיתונו בשנתיים שקדמו למסע המחקר.

## קישורים חיצוניים
* כף קאלמט באתר הסקר הגאולוגי של ארצות הברית
* כף קאלמט באתר הגאזט האנטארקטי המשווה SCAR של ממשלת אוסטרליה

## הערות שוליים

קאלמט
קאלמט
אורי שוחט

**אורי שוחט** (נולד ב-2 בספטמבר 1978) הוא מפיק מוזיקלי ישראלי, בסצנת ההיפ הופ הישראלית.

## ביוגרפיה
שוחט נולד בראש פינה ובצעירותו עברה המשפחה להתגורר למשך שנתיים בבריסל ושנה בדטרויט בעקבות עבודתו של אביו. בשנות ה-90 היה חלק מהרכב ראפ בשם "הרביעייה הפותחת". שוחט החל לשמש כמפיק כשהיה תלמיד תיכון, בעיקר לראפר סאבלימינל. בין היתר הפיק עם מג׳יק מהרביעייה הפותחת את השיר "הפינאלי" שבוצע על ידי סאבלימינל, הצל ואלונה טל.

בשנת 2010 הוציא את האלבום הראשון שלו, "אוכל סרטים" שהוקלט בשנת 2005 והופק במלואו על ידי שוחט.

בשנת 2012 הוציא את האלבום השני שלו שנקרא "Always Ready", בו התארח באחד השירים הראפר רביד פלוטניק. ב-2018 הוציא אלבום נוסף בשם "Unicorn" בו הוא אירח את הראפרים מיכאל מושונוב וצ'ארלי באבז. בשנת 2019 הפיק אלבום משותף עם הראפר נורוז בשם "אבוד".

בשנת 2022, הוציא את האלבום "שוחטודה" שבו אירח ראפרים שונים מסצנת ההיפ הופ הישראלית כגון טונה, רביד פלוטניק, פלד, לוקץ׳, מיכאל סוויסה ועוד.

שוחט הפיק יחד עם מיכאל כהן את כל אלבומיו של הראפר פלד. בין האמנים הנוספים איתם עבד ניתן למנות את פלד, תאמר נפאר, וייב איש, עדי אולמנסקי, נורוז, אורטגה, נצ'י נצ', איזי, שי להב, רועי כפרי, דודו פארוק, כהן, מושון, מיכאל סוויסה, סגול 59 ולוקץ'.

ב-12 בינואר 2025, כחלק מהקמפיין להעלאת מודעות לבריאות הנפש על רקע מלחמת חרבות ברזל אותו השיקה עמותת ער"ן, הושק שיר בשם "S.O.S" בהשתתפות האמנים נונו, שרק, כהן, עדן דרסו ושוחט.

## דיסקוגרפיה
### אלבומי אולפן
* 2010: אוכל סרטים
* 2012: *Always Ready*
* 2018: *Unicorn*
* 2019: אבוד (ביחד עם נורוז)
* 2022: שוחטודה
* 2024: מצחיק, לא? (ביחד עם טל טירנגל)

### מיני-אלבומים
* 2012: *Ganja Smugglers EP* (ביחד עם דנגו)
* 2012: *The Uuhh EP*
* 2012: *Shotime*
* 2016: *Problematic Textures*
* 2022: ניסים (ביחד עם טהר)
* 2023: זה מרגיש טוב
* 2025: רעש ורוד, רעש לבן (ביחד עם זיו שחר)

### מיקסטייפים
* 2003: המיקסטייפ (ביחד עם די ג'יי אלארם)
* 2005: סחוטרי (ביחד עם די ג'יי אלארם)
* 2006: המיקסטייפ של בייס (ביחד עם די ג'יי אלארם)
* 2006: פעמיים שחור (ביחד עם די ג'יי אלארם וסוליקו)

## קישורים חיצוניים

* 

## הערות שוליים

קטגוריה:ראפרים ישראלים
קטגוריה:ראפרים יהודים
קטגוריה:אמנים ישראלים
קטגוריה:מפיקים מוזיקליים ישראלים
קטגוריה:מלחינים ישראלים
קטגוריה:מוזיקאים ישראלים
קטגוריה:תקליטנים ישראלים
קטגוריה:מפיקי היפ הופ ישראלים
קטגוריה:ישראלים שנולדו ב-1978
מלך הלילה

**מלך הלילה** (באנגלית: **Night King**) הוא דמות בדיונית של מנהיג ההלכים הלבנים בסדרת הטלוויזיה המצליחה "משחקי הכס". בעונות הראשונות דמותו לא הופיעה אך קיבלה תוקף בעונה הרביעית, ומהעונה השישית דמותו המאיימת היא ציר מרכזי בעלילה, הנבל הראשי והאיום הגדול ביותר על בני האדם בווסטרוז. עיניו כחולות, שערו לבן והוא חובש נזר קרח על ראשו.

מעשיו ומניעיו לא לגמרי ברורים, אך ברור שהוא יכול ליצור הלכים לבנים מבני אדם חיים ויכול להפוך בני אדם ויצורים אחרים לאל-מתים בתנועת יד. בעונה השביעית הוא הורג את ויסריון, אחד מהדרקונים של דאינריז, והופך אותו לצמיתו. הוא רוכב עליו והדרקון יורק אש כחולה, וכך הם מבקיעים את חומת הצפון.

בסדרת הספרים עליה בוססה הסדרה, ישנה דמות המכונה "מלך הלילה". הוא היה המפקד השלושה-עשר של משמר הלילה, ונודע לשמצה לאחר שנשא אישה מעבר לחומה עם עור חיוור ועיניים כחולות, שמגע ידה היה קר כקרח. על אף הדמיון המסוים בין מלך הלילה של הגרסה הטלוויזיונית ומלך הלילה בספרים, הדגיש מרטין שלא מדובר באותם בני האדם, שכן מלך הלילה הספרותי מת שנים ארוכות לפני התרחשות הסדרה.

בעונה 4 עד 5 דמותו של מלך הלילה גולמה על ידי . החל מעונה 6,  מגלם את הדמות.

## היסטוריה בדיונית
רוב הידוע על מלך הלילה מתבסס על חזיונות שרואה בראן כ"עורב בעל שלוש העיניים". ילדי היער הם אלו שיצרו את מלך הלילה אלפי שנים לפני האירועים המתוארים בסדרה, באמצעות כישוף שהופעל בנעיצת שבר זכוכית דרקון בחזהו. כשבראן שואל את ילדי היער מדוע עשו זאת, הם מסבירים לו שלולא יצרו את "האחרים" ובראשם מלך הלילה, הם היו מפסידים במלחמה נגד ראשוני האדם. לא ידוע דבר על מלך הלילה כשעוד היה אנושי.

בהמשך, בחיזיון נוסף, בראן מוצא את עצמו מביט בצבא המתים ובמלך הלילה. כאשר הוא מתקרב אליהם, מלך הלילה תופס אותו ומסמן אותו. בראן צורח בכאב ומתעורר. העורב בעל שלוש העיניים מבין את משמעות הדבר ואומר לבראן שעליהם לברוח מן המערה שלו, מפני שהקסם שהגן עליה מפני חדירת ההלכים התפוגג כשהמלך סימן את בראן. כעבור זמן קצר, מלך הלילה וצבא המתים תוקפים את המערה של העורב בעל שלוש העיניים. המלחמה בצבא המתים חסרת סיכוי; ילדי היער, העורב בעל שלוש העיניים, זאבו של בראן "קיץ" והודור נהרגים כולם בלחימה בהלכים ובאל-מתים.

חלק מההלכים הלבנים הם בניו של קראסטר, שהוקרבו למלך הלילה בהיותם תינוקות.

בעונה השמינית, בפרק 2 מספר בראן כי מטרתו של מלך הלילה הוא להרוג את העורב בעל שלוש העיניים מאחר שהוא הזיכרון של העולם, והוא כבר ניסה זאת לאורך ההיסטוריה מספר פעמים. בפרק 3, נהרג מלך הלילה בידי אריה סטארק (היא פוגעת בו בפגיון הפלדה הוולאריאנית אותו פגיון ששימש לניסיון ההתנקשות בבראן שיוחס כשייך לטיריון לאניסטר ושבעקבותיו פרצה המלחמה בין סטארק ולאניסטר) הוא מת ובעקבותיו ההלכים הלבנים שיצר וכל צבא המתים.

## קישורים חיצוניים

*
*הערך מלך הלילה באתר משחקי הכס Wiki

## הערות שוליים

קטגוריה:יצורים בדיוניים
קטגוריה:עריצים ודיקטטורים בדיוניים
קטגוריה:שיר של אש ושל קרח - דמויות
המסע של פופאי: החיפוש אחר אבא

**המסע של פופאי: החיפוש אחר אבא** (באנגלית: **Popeye's Voyage: The Quest for Pappy**) הוא סרט טלוויזיה אמריקאי-קנדי בהנפשה ממוחשבת, מסוגת קומדיה והרפתקאות, שמבוסס על דמותו של פופאי המלח שנוצרה על ידי אלזי קריסלר סגאר. הסרט, שהופק לציון 75 שנה לדמות, בוים על ידי אזקיאל נורטון ונכתב על ידי פול רייזר וג'ים הרדיסון. הפקת הסרט נעשתה על ידי King Features Syndicate, כאשר הנפשתו נעשתה על ידי Mainframe Studios בשיתוף Nuance Productions.

הסרט, שהופץ על ידי ליונס גייט אנטרטיינמנט, שודר לראשונה ב-9 בנובמבר 2004 ברשת הטלוויזיה האמריקאית פוקס, וקיבל ביקורות מעורבות מן המבקרים. בישראל הסרט הופץ בדיבוב לעברית ב-DVD על ידי קלסיקלטת בשנת 2011. אורך הסרט הוא כ-47 דקות, ושפת המקור שלו היא אנגלית.

## תקציר העלילה
הסרט עוקב אחר פופאי המלח, שיוצא יחד עם אוליב אויל, בלוטו, ווימפי וסוויפי למסע בלב ים, כדי למצוא את אביו, פופדק פאפי, שנטש אותו בילדות לאחר סיוטים שהזהירו שהוא בסכנה. במהלך המסע החברים נתקלים בסירנות, נחשים וערפילים מאיימים, שהם בעצם ניסיון של מכשפת המים להכשיל אותם בדרכם ולהשמיד אותם לתמיד.

## דמויות ומדבבים
בימוי והפקת הדיבוב העברי נעשו על ידי רעות סמדר, כאשר גיתית שובל לקחה חלק בבימוי.

## הפקה
הנפשת הסרט במקור הייתה אמורה להיות על ידי ויל וינטון, אך עקב פשיטת הרגל של אולפנו בשנת 2002, היא נעשתה על ידי Mainframe Studios בשיתוף Nuance Productions.

בילי וסט, המדבב של פופאי המלח ואביו בגרסת המקור של הסרט, טען שזו העבודה הכי קשה שהוא עשה אי פעם, בנוסף הוא הוסיף שקולו של פופאי המלח הוא כמו זמזום בגרון.

## קישורים חיצוניים

* 

## הערות שוליים

קטגוריה:סרטי 2004
קטגוריה:סרטי אנימציה ממוחשבת
קטגוריה:סרטים באנגלית
קטגוריה:פופאי
קטגוריה:סרטים מבוססי קומיקס
קטגוריה:סרטי טלוויזיה אמריקאיים
קטגוריה:סרטי הרפתקאות אמריקאיים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי הנפשה קנדיים
קטגוריה:ספיישלים טלוויזיוניים של חג המולד
קטגוריה:ספיישלים טלוויזיוניים אמריקאים של חג המולד
קרטובה

**קרטובה** (בקזחית: **Қаратөбе**; ברוסית: **Каратобе**) הוא כפר שהוקם ב-1860 והוא נמצא במחוז מערב קזחסטן שבקזחסטן.

## גאוגרפיה
קרטובה נמצא כ-1,261 ק"מ מעיר הבירה אסטנה וכ-222 ק"מ מבירת המחוז אורל.

## אקלים
הטמפרטורה הממוצעת היא 8 מעלות צלזיוס. החודש הכי חם הוא יולי (28 מעלות צלזיוס). החודש הכי קר הוא ינואר (-18 מעלות צלזיוס). כמות המשקעים הממוצעת היא 393 מילימטרים בשנה. חודש אוקטובר הוא החודש שיש בו הכי הרבה גשם (47 מ"מ גשם), וחודש אפריל הוא החודש שיש בו הכי פחות גשם (19 מ"מ גשם).

## תנועה ותחבורה
קרטובה נמצא ליד הכביש R-90.

## הערות שוליים

קטגוריה:קזחסטן: יישובים
Weiwang M20

**Weiwang M20** הוא מיניוואן מתוצרת יצרנית הרכב הסינית **Weiwang** (שיתוף פעולה (joint venture) בין "Beijing Auto" (שם רשמי: "Beijing Automotive Industry Holding Co., Ltd") ו-"Yinxiang Group" ), חברת בת של **BAIC Group** (שם רשמי: **Beijing Automotive Industry Holding Co., Ltd**, שם בסינית: **北京汽车工业控股有限责任公司**) אשר מיוצר משנת 2013 ועד היום בסין.

## "Weiwang M20"

* דגם "Weiwang M20" הוצג לראשונה בתערוכת המכוניות הבינלאומית  בגואנגג'ואו באוקטובר 2013.
* 5 דלתות.
* מנועי בנזין.
* מחיר היחידה עמד על 46,800-63,800 רנמינבי (שנת 2013, בסין). הדגמים הראשונים, בהשקה, שווקו במחיר של 62,800 רנמינבי.

### דגמים
* "M20".
* "M30".
* "M50".
* "M50S".

## תמונות

קובץ:Weiwang M20 China 2015-04-15.jpg | דגם "Weiwang M20"
קובץ:BAIC Weiwang M20A 1.2L VVT rear 8.2.18.jpg | דגם "Weiwang M20"
קובץ:Weiwang M20 3 China 2016-04-09.jpg | דגם "Weiwang M20"
קובץ:Weiwang M20 01 China 2015-04-06.jpg | דגם "Weiwang M20"
קובץ: Weiwang M20 02 China 2014-04-16.jpg | דגם "Weiwang M20"
קובץ:Weiwang M20 02 China 2015-04-06.jpg | דגם "Weiwang M20"


## ראו גם
* Weiwang 306

## קישורים חיצוניים

## הערות שוליים

קטגוריה:דגמי מכוניות שהושקו ב-2013
קטגוריה:מיניוואנים
קטגוריה:כלי רכב המיוצרים בסין
Fengguang ix5

**Fengguang ix5** הוא קרוסאובר בינוני ומהודר, מתוצרת **DFSK (Sokon)**  (שם רשמי: "Dongfeng Xiaokang", בסינית: "东风小康"), שיתוף פעולה (joint venture) בין "Dongfeng Motor Corporation"  ו-"Chongqing Sokon Industry Group Co Ltd"), חברת בת של Dongfeng Motor Co., Ltd  (שיתוף פעולה (joint venture) בין "Dongfeng Motor Group"  וקונצרן הרכב היפני ניסאן אשר מיוצר משנת 2018 ועד היום בסין.

## Fengguang ix5
* 5 דלתות.
* 5 נוסעים.
* מנוע קדמי.
* מנוע בנזין. 
* אופן הנעת גלגלים - הנעה קדמית.
* 5 דרגות גימור.
* מחיר היחידה עמד על 99,800 - 148,800 רנמינבי (שנת 2018, בסין).

## תמונות

קובץ:Dongfeng Fengon ix5 02 China 2019-03-20.jpg | דגם "Fengguang ix5" 
קובץ:Dongfeng Fengon ix5 03 China 2019-03-20.jpg | דגם "Fengguang ix5" 
קובץ:Dongfeng Fengon ix5 04 China 2019-03-20.jpg | דגם "Fengguang ix5" 


## קישורים חיצוניים

* 
* אתר היצרן, דגם "Fengguang ix5" (dffengguang.com.cn/carix5)

## הערות שוליים

קטגוריה:דגמי מכוניות שהושקו ב-2018
קטגוריה:קרוסאובר
קטגוריה:כלי רכב המיוצרים בסין
תיקה פצציה

**תִּיקָהּ פָּצָצִיָּה** (בגאורגית: **თიკა ფაცაცია**; נולדה ב-18 באוקטובר 1981) היא זמרת גאורגית.

## ביוגרפיה
פצציה נולדה בטביליסי שבגאורגיה. בגיל שש הלכה ללמוד בבית ספר לבלט בעיר.

ב-1991 החלה ללמד לנגן בפסנתר ובגיטרה.

היא למדה היסטוריה באוניברסיטה הממלכתית של טביליסי.

היא זכתה במספר תחרויות יופי בארצה וביניהן "מיס טביליסי".

ב-2000 נהייתה חברה בהרכב המוזיקלי "SETI".

ב-2003 הוציאה את אלבומה הראשון.

ב-2006 הוציאה את הסינגל "Tkvi ras apireb".

ב-2008 זכתה בתוכנית המוזיקה "Wave of Hope". לאחר מכן, באותה שנה, השתתפה בתחרות הלאומית לבחירת נציג גאורגיה לאירוויזיון 2008. היא לא זכתה בתחרות. באירוויזיון זה היא הציגה את הניקוד של גאורגיה.

ב-2009 ניסתה פעם נוספת לייצג את גאורגיה באירוויזיון.

ב-2010 החלה להנחות את הגרסה הגאורגית של America's Got Talent.

## קישורים חיצוניים

*

## הערות שוליים

קטגוריה:זמרות גאורגיות
קטגוריה:גאורגיות שנולדו ב-1981
שום אשרסון

**שום אשרסון** (שם מדעי: *Allium aschersonianum*) הוא גאופיט, הנמנה עם הסוג שום. נוף הצמח מתפתח מבצל. למין זה תפרחת אופיינית לסוג, צבע עלי העטיף סגול. עמוד התפרחת שלו באורך של 30–70 סנטימטרים. גדל בקרקעות חוליות בצפון הנגב, בקרבת סלעים בהר הנגב וגם על קרקעות המתפתחות על חוואר הלשון בבקעת הירדן. קרוב לשום תל אביב, שבעבר הוגדר כתת-מין שלו, הנבדל ממנו בתפרחת נמוכה יותר ובעלים בהירים יותר.

## מאפיינים
העלים ערוכים בבסיס הצמח, לפעמים גם בחלקו התחתון של הגבעול. לעלה נדן רחב העוטף את נדני העלים שמעליו ואת הגבעול. העלה סרגלי, שטוח או מרזבי. יש והוא גלול ונבוב. הגבעול (עמוד הפריחה) יחיד, לא מסתעף, חסר עלים לפחות בחלקו העליון.

בראש הגבעול נשאת התפרחת הערוכה כסוכך פשוט. לרב צורתה כדורית. לפני הפריחה עטופה התפרחת בכיסוי קרומי המהווה את סימן ההיכר לסוג. לקראת הפריחה נסדק הכיסוי לאורכו, ומתחלק ל-2 עד 8 רצועות. לעיתים הוא גם נושר כליל.

הפרח קטן דמוי פעמון או פתוח לרווחה. ששת עלי הקטיף מאוחים בשיעור שונה במינים השונים אך תמיד הם מאוחים לפחות בבסיסם. זירי האבקנים קבועים בבסיס עלי העטיף. עמוד העלי נימי.

## גלריה
שום אשרסון ליד הסרטבה|טקסט=|מרכז|גבול|לא ממוסגר

## קישורים חיצוניים

קטגוריה:שום (סוג)
BAIC BJ20

**BAIC BJ20** הוא קרוסאובר קומפקטי מתוצרת תאגיד קונצרן הרכב BAIC Group  אשר מיוצר משנת 2016 ועד היום בסין.

## "BAIC BJ20"
* דגם "BAIC BJ20" הוצג לראשונה באפריל 2015 בתערוכת הרכב הבינלאומית של שאנגחאי.
* דגמי "BAIC BJ20" שווקו בסין מאוגוסט 2016.
* 5 דלתות.
* 5 נוסעים.
* מנוע קדמי מתוצרת מיצובישי דגם "4A91T".
* מנוע בנזין מגדש טורבו.
* סוגי הנעות: הנעה קדמית 4x2, הנעה כפולה 4x4.
* תכולת מכל דלק - 60 ליטר.
* מחיר היחידה עמד על 96,800 - 139,800 רנמינבי (שנת 2016, בסין).

## תמונות

קובץ:BAIC BJ20 01.jpg | דגם "BAIC BJ20"
קובץ:BAIC BJ20 03.jpg | דגם "BAIC BJ20"


## ראו גם
* קרוסאובר

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-2015
קטגוריה:קרוסאובר
קטגוריה:רכבי שטח ופנאי גדולים
קטגוריה:כלי רכב המיוצרים בסין
CCTV-4

**CCTV-4** (במנדרינית: **中国中央电视台中文国际频道**) הוא ערוץ טלוויזיה ציבורי סיני, אחד מששת הערוצים המרכזיים בסין המשודרים גם מחוץ לשטחי הרפובליקה העממית של סין.

ערוץ זה משדר מגוון תוכניות, כולל סרטים דוקומנטריים, מוזיקה, אקטואליה, דרמות, אירועי ספורט ותוכניות לילדים המשודרות ברפובליקה העממית של סין, הונג קונג, מקאו וטאיוואן.

## היסטוריה
CCTV-4 הושק רשמית ב-1 באוקטובר 1992 כערוץ הסיני הבינלאומי הראשון. בתחילה התוכניות ששודרו בערוץ כללו תוכניות באנגלית ובמנדרינית, במשך 16.5 שעות מדי יום. השידור באנגלית הופסק עם הקמת הערוץ באנגלית CCTV-9 בספטמבר 2000. הערוץ שידר גם בקנטונזית עד שנת 2007, מאז הערוץ משודר במנדרינית בלבד.

ביום השנה האזרחית של 1995 הרחיב הערוץ את השידורים הגלובאליים שלו כשהחל לשדר באמצעות לווייני תקשורת בינלאומיים לצפון אמריקה, אירופה, אוקיאניה, ואפריקה. במקביל החל הערוץ לשדר 24 שעות ביממה חוץ מימי שלישי.

ב-1 ביוני 1998 הערוץ החל לשדר 24 שעות ביממה, 7 ימים בשבוע.

## קישורים חיצוניים
* 

קטגוריה:ערוצי טלוויזיה סיניים
קטגוריה:שידור ציבורי